Súradnice: 49°02′24″S 20°53′03″V﻿ / ﻿49,0399°S 20,8841°V﻿ / 49.0399; 20.8841

**Nad Bučom** (1 104,7 m n. m.) je vrch v pohorí Branisko. Leží nad Širokým, približne 10 km východne od Spišského Podhradia.

Poloha
------

Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, na hranici okresov Prešov a Levoča a zasahuje na katastrálne územie obce Šindliar a Poľanovce. Najbližšími sídlami sú severozápadne ležiaci Vyšný Slavkov, juhozápadne sú Poľanovce a Korytné, východným smerom sú situované obce Široké, Fričovce a Šindliar a severovýchodne leží Lačnov.

Opis
----

Nad Bučom leží v rázsoche, ktorá vybieha južným smerom z masívu Smrekovice (1 200 m n. m.) v hlavnom hrebeni a pokračuje na Patriu (1 171 m n. m.) a Zvolanskú (1 064 m n. m.). Východne sa nachádza Kravcová (1 036 m n. m.), Suchý vrch (801 m n. m.) a Homôľka (970 m n. m.), južne Zvolanská, Patria a Rudník (1 025 m n. m.), západne Príkre (935 m n. m.), Petrova hora (1 046 m n. m.) a sedlom Smrekovica oddelená rovnomenná dominanta (1 200 m n. m.) a severne Veľká skala (930 m n. m.) a Boldigaň (939 m n. m.). Masív patrí do povodia Hornádu, kde vodu odvádza riečka Svinka a jej prítoky; zo západných svahov Dolný potok, z juhovýchodných Kanný jarok a severovýchodných Suchý potok. Vrchol traverzujú tri značené turistické chodníky, smerujúce do blízkeho sedla.

### Výhľady

Vrchol pokrýva nesúvislý lesný porast s veľkými odlesnenými plochami, ktorý umožňuje obmedzený rozhľad. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Vysoké a Belianske Tatry, východnú časť Nízkych Tatier, Hornádsku kotlinu, Slovenský raj, Volovské vrchy, Čiernu horu, Slanské vrchy, Šarišskú vrchovinu a Čergov.

Prístup
-------

Na vrchol nevedie značený chodník, no traverzom vedie poblíž do sedla Smrekovica:

* zelená značka zo sedla Branisko
* žltá značka zo Šindliara cez Homôľku
* modrá značka:
	+ od východu z Lipoviec cez Kravcovú
	+ od juhozápadu zo sedla Branisko

Referencie
----------

1. 1 2  *Šarišská vrchovina – Branisko. Turistická mapa.* 1 : 50 000. Harmanec: VKÚ, a. s. 2000.
2. 1 2 3 4   *Mapový portál HIKING.SK* [online]. Denník N, [cit. 2022-10-04]. Dostupné online.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-10-04]. Dostupné online.
4. ↑   *Mapy.cz* [online]. sk.mapy.cz, [cit. 2022-10-04]. Dostupné online.
5. ↑   *Peakfinder* [online]. peakfinder.org, [cit. 2022-10-04]. Dostupné online.

Pozri aj
--------

* Smrekovica (geomorfologický podcelok)
* Branisko
* Zoznam vrcholov v Branisku

Externé odkazy
--------------

* Poloha na turistickej mape

| * z
* d
* u
Branisko |
| --- |
| Podcelky | 
* Smrekovica
* Sľubica

 |
| Národné prírodné rezervácie | 
* Kamenná Baba
* Rajtopíky

 |
| Prírodné rezervácie | 
* Na bani
* Salvátorské lúky
* Šindliar

 |
| Kultúrne a historické pamiatky | 
* Lipovský hrad

 |
| Vybrané vrcholy BraniskaZoznam vrcholov | 
* Smrekovica (1 199)
* Patria (1 170)
* Sľubica (1 129)
* Nad Bučom (1 104)
* Zvolanská (1 064)
* Petrova hora (1 046)
* Suchý hrb (1 045)
* Brezová (1 042)
* Kravcová (1 036)
* Rajtopíky (1 036)
* Rudník (1 024)

 |
| Sedlá v Branisku | 
* Branisko
* Lačnovské
* Humence
* Predky
* Smrekovica

 |